CELEX: 22017D0051
Language: sl
Date: 2016-11-16 00:00:00
Title: Sklep št. 1/2016 Skupnega odbora za kmetijstvo z dne 16. novembra 2016 o spremembi Priloge 10 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi [2017/51]

12.1.2017   
               
               
                  SL
               
               
                  Uradni list Evropske unije
               
               
                  L 7/20
               
            SKLEP št. 1/2016 SKUPNEGA ODBORA ZA KMETIJSTVO
      z dne 16. novembra 2016
      o spremembi Priloge 10 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi [2017/51]
      SKUPNI ODBOR ZA KMETIJSTVO JE –
      ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zlasti člena 11 Sporazuma,
      ob upoštevanju naslednjega:
      
                  (1)
               
               
                  Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Sporazum) je začel veljati 1. junija 2002.
               
            
                  (2)
               
               
                  Priloga 10 k Sporazumu se nanaša na priznavanje preverjanj skladnosti s tržnimi standardi, ki veljajo za sveže sadje in zelenjavo.
               
            
                  (3)
               
               
                  V skladu s členom 6 Priloge 10 k Sporazumu Delovna skupina za sadje in zelenjavo obravnava vse zadeve v povezavi z navedeno prilogo in njenim izvajanjem ter redno preverja razvoj nacionalnih zakonov in drugih predpisov pogodbenic na področjih, ki jih obsega navedena priloga. Delovna skupina odboru predloži predvsem predloge za prilagajanje in posodabljanje dodatkov k navedeni prilogi. Delovna skupina je odboru predlagala spremembo navedene priloge, da se v njeno področje uporabe vključi agrume po priznanju pravil o zdravju rastlin za to vrsto proizvoda. Besedilo Priloge 10 bi moralo prav tako odražati sprejetje Uredbe (EU) št. 1308/2013 Evropskega parlamenta in Sveta (1).
               
            
                  (4)
               
               
                  Prilogo 10 bi bilo treba ustrezno spremeniti –
               
            SKLENIL:
      Člen 1
      Člen 1 Priloge 10 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi se nadomesti z naslednjim besedilom:
      
         „Člen 1
         Področje uporabe
         Ta priloga se uporablja za sadje in zelenjavo, ki se uživata v sveži ali posušeni obliki in za katera je Evropska unija določila tržne standarde ali jih priznava kot alternativo splošnim standardom na podlagi Uredbe (EU) št. 1308/2013 Evropskega parlamenta in Sveta (*1).
      
      Člen 2
      Ta sklep začne veljati 1. februarja 2017.
      
         V Bruslju, 16. novembra 2016
         
            
               Za Skupni odbor za kmetijstvo
            
            
               Predsednica in vodja delegacije Evropske unije
            
            Susana MARAZUELA-AZPIROZ
            
               Vodja švicarske delegacije
            
            Krisztina BENDE
            
               Sekretar Odbora
            
            Ioannis VIRVILIS
         
      
      
         (1)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).